**Αγαπητέ κύριε/ κυρία,**

**Με την παρούσα επιστολή, θα θέλαμε να σας ενημερώσουμε για μια ιδιαίτερα σημαντική και φιλόδοξη αποστολή, που έχει ως στόχο την ευαισθητοποίηση και ενεργοποίηση της πόλης μας απέναντι στην κλιματική αλλαγή, τη μείωση του ανθρακικού αποτυπώματος και τη συνολική βελτίωση της ποιότητας ζωής κατοίκων, εργαζομένων και επισκεπτών.**

Ο Δήμος Λεμεσού έχει επιλεγεί από την Ευρωπαϊκή Ένωση ως μία από τις 100 πόλεις που θα ηγηθούν της μετάβασης προς την κλιματική ουδετερότητα έως το 2030, στο πλαίσιο της ευρωπαϊκής αποστολής *Net Zero Cities*. Η συμμετοχή μας σε αυτή την πρωτοβουλία αποτελεί μεγάλη τιμή, αλλά και σημαντική ευθύνη. Περισσότερες πληροφορίες για τους βασικούς άξονες της αποστολής μπορείτε να βρείτε στο συνοδευτικό έντυπο.

Σε αυτή τη δυναμική πορεία προς το μέλλον, ο ρόλος του επιχειρηματικού κόσμου είναι καθοριστικός. Ο ιδιωτικός τομέας καλείται να συμμετάσχει ενεργά — όχι μόνο μέσω δράσεων εταιρικής κοινωνικής ευθύνης, αλλά και αξιοποιώντας τις νέες επιχειρηματικές και επενδυτικές ευκαιρίες που προκύπτουν από την πράσινη μετάβαση της πόλης:

**Βλέπε πιο κάτω τις επενδυτικές ευκαιρίες**[**[ΣΕΛΙΔΑ 2 \_** ΒΙΟΜΗΧΑΝΙΕΣ, ΝΑΥΤΙΛΙΑ, ΞΕΝΟΔΟΧΕΙΑΚΕΣ ΜΟΝΑΔΕΣ, ΕΠΑΓΓΕΛΜΑΤΙΚΕΣ ΥΠΗΡΕΣΙΕΣ**]**](#Page2)[**[ΣΕΛΙΔΑ 3 \_** ΕΜΠΟΡΙΚΕΣ ΕΤΑΙΡΙΕΣ & ΥΠΕΡΑΓΟΡΕΣ, ΠΑΡΑΓΩΓΟΙ ΒΙΟΛΟΓΙΚΩΝ ΠΡΟΪΟΝΤΩΝ, ΚΑΤΑΣΚΕΥΑΣΤΙΚΕΣ ΕΤΑΙΡΙΕΣ/ ΑΡΧΙΤΕΚΤΟΝΕΣ κλπ, ΔΗΜΟΣ/ ΠΟΛΕΟΔΟΜΟΙ - ΑΝΑΠΤΥΞΗ ΓΗΣ**]**](#Page3)[**[ΣΕΛΙΔΑ 4 \_** ΧΡΗΜΑΤΟΟΙΚΟΝΟΜΙΚΟΙ ΟΡΓΑΝΙΣΜΟΙ, ΕΤΑΙΡΙΕΣ ΔΙΑΧΕΙΡΙΣΗΣ ΚΤΙΡΙΩΝ, ΕΚΠΑΙΔΕΥΣΗ, ΕΡΕΥΝΑ & ΚΑΙΝΟΤΟΜΙΑ**]**](#Page4)[**[ΣΕΛΙΔΑ 5 \_** ΠΑΡΑΓΩΓΟΙ ΣΥΜΒΑΤΙΚΗΣ ΕΝΕΡΓΕΙΑΣ – ΑΗΚ/ CYFIELD, ΠΑΡΑΓΩΓΟΙ / ΠΡΟΜΗΘΕΥΤΕΣ ΑΠΕ, ΑΛΛΕΣ ΕΜΜΕΣΕΣ ΕΝΕΡΓΕΙΕΣ**]**](#Page5)

Θα ήταν ιδιαίτερη χαρά και τιμή να έχουμε την ευκαιρία για μια σύντομη παρουσίαση της αποστολής, καθώς και ανταλλαγή απόψεων με τη διεύθυνση ή και μέλη της ομάδας σας, σχετικά με τρόπους με τους οποίους η επιχείρησή σας μπορεί να συμμετάσχει ενεργά και να επωφεληθεί ουσιαστικά από αυτή την κοινή προσπάθεια.

**Παραμένουμε στη διάθεσή σας για κάθε διευκρίνιση ή περαιτέρω ενημέρωση.**

**Με εκτίμηση,**
[ΟΝΟΜΑΤΕΠΩΝΥΜΟ]
[Στοιχεία Επικοινωνίας]

 **ΒΙΟΜΗΧΑΝΙΕΣ**

* Εγκατάσταση φωτοβολταϊκών ή άλλων ΑΠΕ στις εγκαταστάσεις.
* Αναβάθμιση παραγωγικών μονάδων με καθαρές τεχνολογίες και ενεργειακή αποδοτικότητα μέσω ευρωπαϊκών και κρατικών προγραμμάτων & επιχορηγήσεων και φορολογικών απαλλαγών.
* Κυκλική οικονομία – αξιοποίηση αποβλήτων ή υποπροϊόντων.
* Πιστοποίηση ESG/ISO 14001 για βιωσιμότητα, που ενισχύει ανταγωνιστικότητα.
* Συμμετοχή σε συλλογικά έργα ενεργειακής απόδοσης στις βιομηχανικές περιοχές.
* Ανάπτυξη τεχνολογιών (R&D) για ενεργειακή απόδοση, αποθήκευση ενέργειας ή κυκλική οικονομία.
* ΣΔΙΤ (Συμπράξεις Δημόσιου και Ιδιωτικού Τομέα)

 **ΝΑΥΤΙΛΙΑ**

* Προσαρμογή πλοίων σε εναλλακτικά καύσιμα (π.χ. LNG, methanol).
* Sustainable lubrication systems.
* Επένδυση στην ανάπτυξη “green ports” με υποδομές μειωμένων ρύπων.
* Ψηφιακά εργαλεία για βελτιστοποίηση διαδρομών, απόδοσης και καυσίμου.
* Carbon Offset (Ενέργειες για Αντιστάθμιση Ανθρακικού Αποτυπώματος)
* Υβριδικά/ηλεκτρικά σκάφη για αστικές μεταφορές.
* Συμμετοχή σε δίκτυα logistics με χαμηλές εκπομπές άνθρακα.

 **ΞΕΝΟΔΟΧΕΙΑΚΕΣ ΜΟΝΑΔΕΣ**

* Ενεργειακή αναβάθμιση κτιρίων και εγκατάσταση φωτοβολταϊκών.
* Πράσινη σήμανση (eco-labels) που προσελκύει eco-conscious τουρίστες.
* Συνεργασία με τοπικούς παραγωγούς για βιώσιμες προμήθειες.
* Σύστημα επαναχρησιμοποίησης νερού και μείωσης κατανάλωσης.

 **ΕΠΑΓΓΕΛΜΑΤΙΚΕΣ ΥΠΗΡΕΣΙΕΣ**

* Παροχή ESG reporting και συμβουλευτικής σε πελάτες.
* Νομική υποστήριξη σε έργα πράσινων υποδομών ή αδειοδοτήσεις.
* Ανάλυση βιωσιμότητας επενδύσεων / πράσινη φορολογία.

**ΕΜΠΟΡΙΚΕΣ ΕΤΑΙΡΙΕΣ & ΥΠΕΡΑΓΟΡΕΣ**

* Ανασχεδιασμός εφοδιαστικής αλυσίδας για χαμηλότερες εκπομπές.
* Ενεργειακή αναβάθμιση καταστημάτων & ψυγείων.
* Ανάπτυξη βιώσιμων logistics (π.χ. ηλεκτρικά οχήματα).
* Zero-waste πολιτικές (ανακύκλωση, δωρεά τροφίμων).
* Πώληση eco προϊόντων – διαφοροποίηση brand.
* Προγράμματα επαναχρησιμοποίησης και μείωσης πλαστικών κλπ.

 **ΠΑΡΑΓΩΓΟΙ ΒΙΟΛΟΓΙΚΩΝ ΠΡΟΪΟΝΤΩΝ**

* Συμμετοχή σε δίκτυα βιώσιμων προμηθειών.
* Πιστοποίηση CO2-neutral προϊόντων.
* Συμμετοχή σε δημοτικά προγράμματα σίτησης υγιεινής διατροφής (π.χ. σχολεία, δήμοι, νοσοκομεία) με τοπικά προϊόντα.
* Ενίσχυση brand value μέσω συμμετοχής σε πράσινες πρωτοβουλίες.
* Δημιουργία τοπικών δικτύων διανομής (short supply chains).

 **ΚΑΤΑΣΚΕΥΑΣΤΙΚΕΣ ΕΤΑΙΡΙΕΣ/ ΑΡΧΙΤΕΚΤΟΝΕΣ/ ΠΟΛΙΤΙΚΟΙ ΜΗΧΑΝΙΚΟΙ/
ΤΕΧΝΙΚΟΙ & ΕΙΔΙΚΟΙ ΜΟΝΩΣΕΩΝ ΚΑΙ ΜΕΣΩΝ ΕΞΟΙΚΟΝΟΜΗΣΗΣ ΕΝΕΡΓΕΙΑΣ/ ΜΗΧΑΝΟΛΟΓΟΙ & ΜΗΧ. ΠΕΡΙΒΑΛΛΟΝΤΟΣ/ ΣΥΝΤΗΡΗΤΕΣ ΑΚΙΝΗΤΩΝ/
ΕΙΔΙΚΟΙ ΑΝΑΚΑΙΝΙΣΕΩΝ**

* Μέτρα/ Μέσα εξοικονόμησης ενέργειας.
* Έργα πράσινων υποδομών (ποδηλατοδρόμοι, πράσινες στέγες, σχολεία NZEB).
* Ανακαινίσεις με χαμηλό αποτύπωμα άνθρακα.
* Κατασκευή κατοικιών/κτηρίων με πρότυπα βιωσιμότητας (LEED, BREEAM, EDGE).
* Ανάπτυξη εργοταξίων με χαμηλή ενεργειακή κατανάλωση.
* Χρήση πράσινων υλικών και τεχνικών χαμηλών εκπομπών.
* Σχεδιασμός με βάση την ανθεκτικότητα στην κλιματική αλλαγή.
* Εγκατάσταση Φωτοβολταϊκών.

 **ΔΗΜΟΣ/ ΠΟΛΕΟΔΟΜΟΙ - ΑΝΑΠΤΥΞΗ ΓΗΣ**

* Σχεδιασμός βιώσιμων περιοχών – μικτές χρήσεις, χαμηλές εκπομπές.
* Χωρικός σχεδιασμός με βάση την ανθεκτικότητα στην κλιματική αλλαγή.
* Ανάπτυξη eco-villages και smart cities.
* Αξιοποίηση “brownfields” για επενδύσεις βιωσιμότητας.
* Αύξηση αξίας ακινήτων με «πράσινα» χαρακτηριστικά.
* Σχεδιασμός "15-minute cities" και μικτών χρήσεων γης.

 **ΧΡΗΜΑΤΟΟΙΚΟΝΟΜΙΚΟΙ ΟΡΓΑΝΙΣΜΟΙ**

* Χρηματοδότηση πράσινων έργων (green bonds, sustainability loans).
* Δημιουργία ESG funds ή ειδικών επενδυτικών εργαλείων.
* Μελέτες ρίσκου κλιματικής αλλαγής.
* Πιστοδοτήσεις με κριτήρια ενεργειακής απόδοσης.
* Υποστήριξη ΜμΕ για ενεργειακή μετάβαση μέσω βιώσιμων δανείων.
* Ανάπτυξη ESG επενδυτικών προϊόντων.

 **ΕΤΑΙΡΙΕΣ ΔΙΑΧΕΙΡΙΣΗΣ ΚΤΙΡΙΩΝ**

* Εφαρμογή έξυπνων συστημάτων διαχείρισης ενέργειας (BMS).
* Υπηρεσίες εξοικονόμησης ενέργειας για ενοικιαστές/ιδιοκτήτες.
* Αναβάθμιση κτιρίων με στόχο το Net Zero.
* Διαχείριση απορριμμάτων & νερού σε μεγάλα κτιριακά συγκροτήματα, πολυκατοικίες και γραφεία.
* Εγκατάσταση συστημάτων ενεργειακής παρακολούθησης.
* Διαχείριση κοινόχρηστων χώρων με πράσινες πρακτικές.

 **ΕΚΠΑΙΔΕΥΣΗ**

* Ανάπτυξη προγραμμάτων και κατάρτισης για πράσινες δεξιότητες.
* Συνεργασία με δήμους για "πράσινα σχολεία" με ενεργειακή αυτονομία.
* Συμμετοχή σε ερευνητικά προγράμματα και έργα πιλότοι.

 **ΕΡΕΥΝΑ & ΚΑΙΝΟΤΟΜΙΑ**

* Ανάπτυξη νέων τεχνολογιών χαμηλών εκπομπών.
* Προγράμματα R&D σε υλικά, ενέργεια, data analytics.
* Πειραματικά έργα με πόλεις – urban living labs.
* Συνεργασία με ιδιωτικό τομέα για commercialization λύσεων.

 **ΠΑΡΑΓΩΓΟΙ ΣΥΜΒΑΤΙΚΗΣ ΕΝΕΡΓΕΙΑΣ – ΑΗΚ/ CYFIELD**

* Αντικατάσταση παλαιών μονάδων με πιο αποδοτικές & λιγότερο ρυπογόνες (π.χ. στροφή σε φυσικό αέριο/βιομεθάνιο).
* Συνδυασμός με ΑΠΕ: υβριδικά σχήματα με φωτοβολταϊκά/αιολικά.
* Επενδύσεις σε έργα δέσμευσης CO₂ (Carbon Capture & Storage).
* Παροχή υπηρεσιών ευελιξίας στο δίκτυο (balancing / peak load management).
* Αναβάθμιση μονάδων για παραγωγή θερμότητας/ηλεκτρισμού (CHP).
* Παραγωγή ενέργειας από σκουπίδια.
* Συνεργασία με το Δήμο για ενεργειακές αναβαθμίσεις δημόσιων κτιρίων.

 **ΠΑΡΑΓΩΓΟΙ / ΠΡΟΜΗΘΕΥΤΕΣ ΑΠΕ**

* Ανάπτυξη νέων φωτοβολταϊκών & αιολικών πάρκων (και floating PV σε ταράτσες ή δεξαμενές).
* Virtual Power Plants (VPPs) – ψηφιακή διασύνδεση μικρών ΑΠΕ για παροχή ενέργειας στο δίκτυο.
* Πώληση ενέργειας μέσω PPA (Power Purchase Agreements) σε δήμους/επιχειρήσεις.
* Μικροδίκτυα (microgrids) σε τοπικές κοινότητες ή βιομηχανικές ζώνες.
* Αποθήκευση ενέργειας (μπαταρίες, pumped hydro) – κρίσιμη για σταθερότητα του δικτύου.
* Συστήματα net metering για νοικοκυριά και μικρές επιχειρήσεις.
* Παροχή έξυπνων ενεργειακών υπηρεσιών: dashboards, AI διαχείριση φορτίων, προβλέψεις παραγωγής.
* Συνεργασία με το Δήμο για ενεργειακές αναβαθμίσεις δημόσιων κτιρίων.

 **ΑΛΛΕΣ ΕΜΜΕΣΕΣ ΕΝΕΡΓΕΙΕΣ**

* Χορηγοί επικοινωνίας ενεργειών προβολής της αποστολής και σχετική ταύτιση.
* Υιοθέτηση πάρκων του Δήμου.
* Συμμετοχή στη Δημόσια Εταιρία Ιδιωτικού Δικαίου που θα διαχειρίζεται την αποστολή.
* Άμεση επένδυση σε φωτοβολταϊκά πάρκα.